paragraph_text: Radnički športski klub Amateur (RŠK Amateur) iz Zagreba (Knežija) osnovan je početkom jeseni 1919. godine. Početkom listopada 1928. godine raspušten od redarstvenog ravnateljstva, te svi članovi kluba pristupili HŠK Sava. Obnovljen u ljeto 1945. godine, a 10. listopada 1946. prestaje djelatnost kluba kada se spaja s „Grafičarem“, „Slobodom“ i „Tekstilcem“ u FD Zagreb. Početkom srpnja 1953. godine nakratko se obnavlja.